Publication: Magyar Közlöny
Issue: MK-2005-89 (Year: 2005, Number: 89)
Era: 2004-2010
Section: 39/2004.(IV.7.)GKM rendelettel módosított 8/2003.(II.19)GKM rendeletet.
Paragraph Index: 2165

2. ábra 3. Vizsgálati eljárás és kiértékelés 3.1 A próbatest előtárolása A próbatesteket a csapok besajtolása előtt 21 napon át 40 ˚C ± 1˚C hőmérsékleten a vizsgálandó töltőanyagba és a standardfolyadékba merítve kell előtárolni. A 6.1.6 szakasz c) pontja szerinti standardfolyadék esetében az előtárolás n-butil-acetátban történik. 3.2 Eljárás a maradék szakítószilárdsági görbe meghatározásához 3.2.1 A vizsgálat végrehajtása A 2.a ábra szerinti csapot kúpos részénél fogva a hengeres részével akadálytalanul a próbatest furatába kellé nyomni. Az így előkészített próbatestet azután a megfelelő vizsgáló folyadékkal töltött és 40 ˚C-ra temperált tárolóedénybe kell meríteni és szárítószekrényben 40 ˚C ± 1 ˚C hőmérsékleten kell tartani. A c) pont szerinti standardfolyadék esetében ezt a vizsgálatot a nedvesítőszer 2%-os n-butil-acetátos oldatával kell végezni. A próbatestbe a csap benyomása és a vizsgáló folyadékba mártás folytatása között eltelt időt egy mérési sorozatnál egységesen kell megválasztani és állandó értéken kell tartani. A tárolási időtől és a vizsgáló folyadéktól függő feszültségi repedés képződés meghatározásához a tárolási időt eközben úgy kell megválasztani, hogy a vizsgált standardfolyadék és az töltőanyag maradó szakítószilárdság-görbéi között egyértelmű eltérés legyen látható. A tárolóedényből való kivétel után a próbatestekből azonnal el kell távolítani a csapokat és a próbatesteket meg kell tisztítani a vizsgáló folyadék maradékától. Szobahőmérsékletre hűlés után a próbatesteket a hornyolt oldallal párhuzamosan a furat közepén keresztül fűrészeléssel ketté kell vágni. A további vizsgálatokhoz csak a hornyolt próbatest részeket kell felhasználni. A hornyolt próbatest részeket a vizsgáló folyadékból való kivétel után 8 órán belül szakítógépen 20 mm/min vizsgáló sebességgel (a mozgó pofa sebessége) egytengelyű húzóigénybevételnek kell alávetni törésig. Meg kell határozni a legnagyobb erőt. A szakítóvizsgálatot szobahőmérsékleten kell végezni (23 ˚C ± 2 ˚C) az ISO/R 527 szabvány szerint. 3.2.2 Kiértékelés A vizsgáló folyadék hatásának megállapítására az értékelés az előtárolt és csapbenyomás nélküli próbatestek legnagyobb feszültségének mint kiindulási értéknek és ty tárolási idő után, ahol y ≥ 5 (nap), után a próbatestek legnagyobb feszültségének meghatározása alapján történik. Miután ezen ty időpontoknál kapott legnagyobb feszültsé- 2005/89/II. szám 2005/89/II. szám geket a kiindulási értékhez viszonyítva %-ra átszámítottuk, ezeket az értékeket diagrammban kell ábrázolni, pl. a 3. ábra szerinti módon. A „nedvesítőszer-oldat”, „ecetsav”, „n-butil-acetát/nedvesítőszer n-butil-acetátos telített oldata” vagy „víz” standardfolyadékkal végzett mérésekből kapott megfelelő maradék feszültség görbékkel való összehasonlítás azután mutatja, hogy a vizsgált termék az azonos tartályanyagra erősebb, gyengébb vagy semmiféle hatást sem fejt-e ki (lásd a 3. ábrát).

Source: https://magyarkozlony.hu/hivatalos-lapok/045a57d33e5c2d024572e6fece97ceab0fb9f63b/dokumentumok/9667abf626b118c92eddfdad2166f1e46917c4b4/letoltes